CELEX: 62019TN0585
Language: hu
Date: 2019-08-23 00:00:00
Title: T-585/19. sz. ügy: 2019. augusztus 23-án benyújtott kereset – EJ kontra EBB

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/22
            
         
      2019. augusztus 23-án benyújtott kereset – EJ kontra EBB
      (T-585/19. sz. ügy)
      (2019/C 363/30)
      Az eljárás nyelve: francia
      
         Felek
      
      
         Felperes: EJ (képviselők: L. Levi és A. Blot ügyvédek)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak
               
            következésképpen:
      
                  —
               
               
                  semmisítse meg a felperes lányának súlyos betegség miatti szállítása következtében felmerült költségek visszamenőleges megtérítésének kedvezményét 18 hónapra korlátozó 2018. február 16-i határozatot és az eltartott gyermek után járó dupla támogatás visszamenőleges kedvezményét 5 évre korlátozó 2018. március 23-i határozatot;
               
            
                  —
               
               
                  amennyiben ez szükséges, semmisítse meg az e határozatokat megerősítő 2019. május 14-i határozatot;
               
            
                  —
               
               
                  rendelje el a keletkezett vagyoni és nem vagyoni károk megtérítését;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap az igazgatási rendelkezések 2.2.3. cikkének és az egészségbiztosítási pénztár visszatérítési küszöbe 1. cikkének megsértésére, valamint nyilvánvaló értékelési hiba elkövetésére vonatkozik.
               
            
                  2.
               
               
                  A második jogalap a gondoskodási kötelezettség és a megfelelő ügyintézés elvének megsértésére vonatkozik.
                  A felperes továbbá kéri az alperes arra való kötelezését, hogy a 2007. szeptember 1-je és 2012. május 31-e közötti időszakra fizesse meg az eltartott gyermek után járó dupla támogatást és a lányának súlyos betegség miatti szállítása következtében 2007. szeptember 1-je óta felmerült költségeket a 2018. február 18-ig terjedő időszakra, amely összegeket növelje az Európai Központi Bank által meghatározott kamatlábnál két százalékponttal magasabb késedelmi kamattal. Végül a felperes az őt ért nem vagyoni kár megtérítéseként 2 000 euró megfizetését kéri.